***ПРОЕКТ!!!***

**ОБЩИНА РУСЕ**

**ЗАПОВЕД**

**№ ……..../………….**

На основание чл.44, ал.2 от ЗМСМА и във връзка с чл.44, ал.1, т.1 и т. 8 от ЗМСМА, чл.74, ал.1, т.8 от ЗУТ, чл.9, ал.3 от ЗДвП, с цел осигуряването на нормални и безопасни условия за движение на МПС и гражданите през предстоящия зимен сезон 2013-2014 г., които се затрудняват от строително-монтажни работи при разкопаването на улични и тротоари настилки,

**НАРЕЖДАМ:**

1. Забранявам изграждането на подземни мрежи и съоръжения на техническата инфраструктура за времето от 10.11.2013 г. до 31.03.2014 г.

2. За всички обекти на техническата инфраструктура, на които е започнало изграждането и са засегнати части от обхвата на пътя /пътно платно и тротоар/ към датата на издаване на настоящата заповед, да бъдат приключени строителните работи и да бъдат възстановени настилките в срок до 15.11.2013 г.

**МОТИВИ**

Правната норма на &7, т.4 от ЗМСМА определя улиците и тротоарите като общинска собственост, предназначени за широк обществен достъп. Съгласно чл.9, ал.3 от ЗДвП извършването на дейности в обхвата на пътя, несвързани с предназначението му, каквито се явяват разкопаванията за изграждане на подземни мрежи и съоръжения на техническата инфраструктура, може да става само след разрешение от собственика или администрацията, управляваща пътя.

Невъзможността за извършване на качествени възстановителни работи през есенно – зимния период и необходимостта от зимно поддържане на пътните трасета, обуславя налагането на забрана за изграждане на подземни мрежи и съоръжения на техническата инфраструктура.

Настоящата Заповед не се отнася за неотложните действия по отстраняване на авариите по подземните мрежи и съоръжения на техническата инфраструктура както и за осъществяване на местни дейности, необходими за задоволяване на потребностите на общината или на нейното население, които се финансират от общината или фондове на Европейския съюз.

Контрол по изпълнение на заповедта възлагам на зам.кмета по комунални дейности.

Заповедта да се сведе до знанието на съответните заинтересовани и длъжностни лица за сведение и изпълнение по реда на чл.61 от АПК.

Заповедта подлежи на обжалване по реда на чл.84, ал.1 от АПК.

**ПЛАМЕН СТОИЛОВ**

*Кмет на Община Русе*